-----1-----
stringlengths 9
1.21k
|
|---|
ܘܡܐܓܪ ܐܠܗܐ ܪܘܚܗ܆ ܟܕ ܡܬܪܕܦܝܢ ܣ̈ܓܘܕܘܗܝ܆ ܕܒܢܕ ܡܪܕܘܬܐ ܢܬܝܕܥܘܢ ܒܢ̈ܝܐ܆ ܐܝܟ ܕܩܕܡ ܐܟܪܙ ܠܢ ܗ̣ܘ ܫܠܝܚܐ: ܕܐܝܢ ܕܝܢ ܠܡ ܕܠܐ ܡܪܕܘܬܐ ܐܝܬܝܢ܆ ܗܘܝܢܢ ܠܢ ܢܘܟܪ̈ܝܐ ܘܠܐ ܒܢ̈ܝܐ. ܐܦ ܗ̣ܘ ܦܪܘܩܢ ܦܩܕ ܘܐܡ̣ܪ ܠܢ܆ ܕܛܘܒ̈ܝܟܘܢ ܐܡܬܝ ܕܡܚܣܕܝܢ ܠܟܘܢ ܘܪܕܦܝܢ ܠܟܘܢ ܘܐܡܪ ܥܠܝܟܘܢ ܟܠ ܡܠܐ ܒܝܫܐ ܡܛܠܬܝ ܒܕܓܠܘܬܐ. ܗܝܕܝܢ ܚܕܘ ܘܪܘܙܘ ܕܐܓܪܟܘܢ ܣܓܝ ܒܫܡܝܐ܆ܗܟܢܐ ܓܝܪ ܪܕܦܘ ܠܢܟ̈ܝܐ ܕܡܢ ܩܕܡܝܟܘܢ ܘܡ̇ܢ ܕܢܣܝܒܪ ܥܕܡܐ ܠܚܪܬܐ ܗ̣ܘ ܢܐܚܐ
|
ܘܡܢ ܒܬܪ ܗܠܝܢ ܐܘܠܨ̈ܢܐ ܘܡܪ̈ܕܘܬܐ ܕܒܢ̈ܝ ܐܝܫܡܥܝܠ ܒܫܘܠܡ ܫܒܘܥܡ ܗ̇ܘ܆ ܟܕ ܪܡܝܢ ܒܢܝ̈ܢܫܐ ܒܩܝܢܕܘܢܘܣ ܕܡܪܕܘܬܐ ܘܠܝܬ ܣܒܪܐ ܕܡܬܦܪܩܝܐ ܡܢ ܫܘܥܒܕܐ ܗ̇ܘ ܩܫܝܐ܆ ܟܕ ܡܬܪܕܦܝܢ ܘܡܬܐܠܨܝܢ ܘܡܬܩܦܚܝܢ ܘܟܦܢܝܢ ܘܨܗܝܢ ܘܐܬܢܘܠܝܢ ܒܡܪܕܘܬܐ ܩܫܝܬܐ܆ ܐܦ ܗܠܝܢ ܛܪ̈ܘܢܐ ܒܥܪܝܪ̈ܝܐ ܡܬܦܢܩܝܢ ܒܡܐܟ̈ܠܬܐ ܘܒܡܫܬܝܐ ܘܒܢܝܚܐ ܘܡܫܬܒܗܪܝܢ ܒܙܟܘܬܗܘܢ܆ ܕܚܪܒܘ ܘܡܘܒܕܘ ܠܦܪ̈ܣܝܐ ܘܠܐܪ̈ܡܢܝܐ ܘܩ̈ܝܠܝܩܝܐ ܘܠܝܣܘܪ̈ܝܐ ܘܠܩܦܘ̈ܕܩܝܐ ܘܣ̈ܝܠܝܩܠܝܐ ܘܠܐܠܕ̈ܢܝܐ ܘܢܬܒ̈ܝ ܐܪܥܐ ܕܪ̈ܘܡܢܐ ܘܟܠܗܝܢ ܓܙܪ̈ܬܐ ܕܝܡ̈ܡܐ܆ ܘܠܒܝܫܝܢ ܐܝܟ ܚ̈ܬܢܐ ܘܡܨܒܬܝܢ ܐܝܟ ܟ̈ܠܠܬܐ ܘܡܓܕܦܝܢ ܟܕ ܐܡܪܝܢ: ܕܠܝܬ ܦܪܘܩܐ ܠܟܪ̈ܝܣܛܝܢܐ܆
|
ܗܝܕܝܢ ܡܢ ܬܚܝܬ ܫܠܝܐ ܢܬܬܥܝܪܘܢ ܚܒ̈ܠܐ ܕܐܘܠܨܢܐ ܐܝܟ ܕܝܠܕܬܐ ܘܢܦܘܩ ܥܠܝܗܘܢ ܡ̇ܠܟܐ ܕܝܘ̈ܢܝܐ ܒܚܡܬܐ ܪܒܐ ܘܢܬܬܥܝܪ ܥܠܝܗܘܢ ܐܝܟ ܓܒܪܐ ܕܢܦܨܗ ܚܡܪܗ܆ ܗ̇ܘ ܕܡܬܚܫܒ ܗܘܐ ܥܠܝܗܘܢ ܐܝܟ ܡܝܬܐ. ܢܦܘܩ ܥܠܝܗܘܢ ܡܢ ܝܡܐ ܕܟܘ̈ܫܝܐ ܘܢܪܡܐ ܚܪܒܐ ܘܐܒܕܢܐ ܒܡܕܒܪܐ ܕܝܬܪܒ ܘܒܓܘ ܒܝܬ ܡܥܡܪܐ ܕܐܒܗ̈ܝܗܘܢ. ܘܢܐܚܕܘܢ ܒܢ̈ܘܗܝ ܕܡ̇ܠܟܐ ܕܝܘ̈ܢܝܐ ܐܬܪ̈ܘܬܐ ܕܡܕܒܪܐ ܘܢܓܡܪܘܢ ܒܚܪܒܐ ܠܣܪܝܕܐ ܕܡܫܬܚܪ ܡܢܗܘܢ ܒܐܪܥܐ ܕܡܘܠܟܢܐ
|
ܘܬܦܠܝ ܒܗܘܢ ܕܚܠܬܐ ܡܢ ܟܠܗܘܢ ܕܚܕܪܝܗܘܢ. ܘܗܢܘܢ ܘܢܫ̈ܝܗܘܢ ܘܒܢ̈ܝܗܘܢ ܘܡܕܒܪ̈ܢܝܗܘܢ ܘܟܠܗܝܢ ܡܫܪ̈ܝܬܗܘܢ ܘܟܠܗ̇ ܐܪܥܐ ܕܡܕܒܪܐ ܕܡܒܗ̈ܝܗܘܢ ܒܐܝܕܐ ܕܡ̇ܠܟ̈ܐ ܕܝܘ̈ܢܝܐ ܬܫ̈ܬܠܡܝ. ܘܢܬܝܗܒܘܢ ܠܚܪܒܐ ܘܠܚܪܒܐ ܘܠܫܒܝܐ ܘܠܩܛܠܐ
|
ܩܢܗܩܐ ܚܣܝܢ ܫܘܥܒܕܗܘܢ ܚܕ ܒܡܐܐ ܕܢܝܪܗܘܢ ܕܝܠܗܘܢ. ܘܢܗܘܘܢ ܒܐܘܠܨܢܐ ܩܫܝܐ ܡܢ ܟܦܢܐ ܘܡܢ ܛܘܪܦܐ. ܘܢܗܘܘܢ ܥܒ̈ܕܐ ܗܢܘܢ ܘܢܫ̈ܝܗܘܢ ܘܒܢ̈ܝܗܘܢ ܘܒܢ̈ܝܗܘܢ. ܘܢܫܡܫܘܢ ܥܒܕܘܬܐ ܠܗ̇ܢܘܢ ܕܡܫܡܫܝܢ ܗܘܘ ܠܗܘܢ. ܘܬܗܘܐ ܡܪܝܪܐ ܥܒܕܘܬܗܘܢ ܚܕ ܒܡܐܐ ܡܢ ܗ̇ܝ ܕܝܠܗܘܢ
|
ܘܬܫܬܝܢܝ ܐܪܥܐ ܕܚܪܒܬ ܡܢ ܥܡܘܪ̈ܝܗ̇. ܘܢܗܦܘܟ ܣܪܝܕܐ ܕܡܫܬܚܪ ܐܢܫ ܐܢܫ ܠܐܪܥܗ ܘܠܝܪܬܘܬܐ ܕܐܒܗ̈ܘܗܝ
|
ܘܢܣܓܘܢ ܒܢܝ̈ܢܫܐ ܥܠ ܐܪܥܐ ܕܚܪܝܒܐ ܗܘܬ ܐܝܟ ܩܡܨܐ. ܘܐܓܒܛܘܣ ܬܚܪܒܝ ܘܐܪܩܐ ܬܐܩܕܝ ܘܐܪܥܐ ܕܚܒܪܘܢ ܬܚܪܒܝ ܘܠܫܢ ܝܡܐ ܢܫܬܝܢ. ܘܟܠܗ̇ ܚܡܬܐ ܕܪܘܓܙܗ ܕܡ̇ܠܟܐ ܕܝܘ̈ܢܝܐ ܒܐܝܠܝܢ ܕܟܦܪܘ ܬܬܓܡܪܝ. ܘܢܗܘܐ ܫܝܢܐ ܐܚܪܝܐ ܕܫܘܠܡܗ ܕܥܠܡܐ
|
ܘܬܗܘܐ ܚܕܘܬܐ ܒܠܗ̇ ܐܪܥܐ. ܘܢܬܒܘܢ ܒܢܝ̈ܒܫܐ ܒܫܝܢܐ ܕܒܐ܆ ܘܢܬܚ̈ܕܬܢ ܥܕ̈ܬܐ܆ ܘܢܬܒܢ̈ܝܢ ܡܕ̈ܝܢܬܐ܆ ܘܢܬܚܪܪܘܢ ܟܗ̈ܢܐ ܡܢ ܫܩܠܐ. ܘܢܬܬܢܝܚܘܢ ܟܗ̈ܢܐ ܘܒܢܝ̈ܢܫܐ ܒܗ̇ܘ ܙܒܢܐ ܡܢ ܥܡܠܐ ܘܠܐܘܬܐ ܘܛܘܪܦܐ܆
|
ܡܛܠ ܕܗ̣ܘ ܐܝܬܘܗܝ ܫܝܢܐ ܗ̇ܘ ܕܐܡ̣ܪ ܒܐܘܢܓܠܝܘܢ ܕܝܠܗ: ܕܢܗܘܐ ܠܡ ܫܝܢܐ ܪܒܐ ܕܠܐ ܗܘܐ ܐܟܘܬܗ. ܘܢܬܒܘܢ ܒܢܝ̈ܢܫܐ ܒܢܝܚܐ ܘܢܐܟܠܘܢ ܘܢܫܬܘܢ ܘܢܚܕܘܢ ܒܚܕܘܬܐ ܕܠܒܐ܆ ܘܓܒܪ̈ܐ ܢܣܒܘܢ ܢܫ̈ܐ ܘܢܫ̈ܐ ܢܬܝܗ̈ܒܢ ܠܓܒܪ̈ܐ܆ ܘܢܒܢܘܢ ܒܢܝ̈ܢܐ ܘܢܨܒܘܢ ܟܪ̈ܡܐ. ܘܟܕ ܠܡ ܐܟܠܝܢ ܘܫܬܝܢ ܘܚܕܝܢ ܘܪܘܙܝܢ ܘܠܝܬ ܒܝܫܐ ܘܠܐ ܪܢܝܗ̇ ܕܒܝܫܬܐ ܘܠܐ ܕܚܠܬܐ ܘܙܘܥܬܐ ܒܠܒ̈ܘܬܗܘܢ܆
|
ܒܗ̇ܘ ܫܝܢܐ ܢܬܦܬܚܘܢ ܬܪ̈ܥܝ ܓܪܒܝܐ ܘܢܦܩܘܢ ܚܝ̈ܠܘܬܐ ܕܥܡ̈ܡܐ ܗܠܝܢ ܕܚܒܝܫܝܢ ܗܘܘ ܬܡܢ܆ ܘܬܙܘܥܝ ܐܪܥܐ ܡܢ ܩܕܡܝܗܘܢ. ܘܢܬܪܗܒܘܢ ܒܢܝ̈ܢܫܐ ܘܢܥܪܩܘܢ ܘܢܣܬܪܘܢ ܢܦܫ̈ܬܗܘܢ ܒܛܘܪ̈ܐ ܘܒܡܥܪ̈ܐ ܘܒܒܝܬ ܩܒܘܪ̈ܐ. ܘܢܡܘܬܘܢ ܡܢ ܕܚܠܬܐ ܘܡܢ ܟܦܢܐ ܘܠܝܬ ܕܩܒ̇ܪ ܠܗܘܢ
|
ܘܢܬܐܟܠܘܢ ܩܕܡ ܐܒܗ̈ܝܗܘܢ ܟܕ ܚܙܝܢ ܠܗܘܢ܆ ܡܛܠ ܕܗܠܝܢ ܥܡ̈ܡܐ ܕܢܦܩܝܢ ܡܢ ܓܪܒܝܐ ܐܟܠܝܢ ܒܣܪܐ ܕܒܢ̈ܝ ܐܢܫܐ ܘܫܬܝܢ ܕܡܐ ܕܚܝ̈ܒܐ ܘܟܠܗ ܪܚܫܐ ܛܡܐܐ ܕܪܚ̇ܫ ܥܠ ܡܪܥܐ ܘܦܓܪ̈ܐ ܕܚܝ̈ܘܬܐ ܡܣܝ̈ܒܬܐ ܘܝܚ̈ܛܐ ܕܒܥܝܪ̈ܐ. ܘܕܒܚܝܢ ܝܠܘ̈ܕܐ ܘܝܗܒܝܢ ܠܐܡܗ̈ܬܗܘܢ ܘܐܠܨܝܢ ܠܗܝܢ ܕܢܐܟ̈ܠܢ ܦܓܪ̈ܐ ܕܒܢ̈ܝܗܝܢ. ܘܐܟܠܝܢ ܟܠܒ̈ܐ ܡܝ̈ܬܐ ܘܩ̈ܛܘܢܐ ܘܟܠܗ̇ ܛܢܦܘܬܐ. ܘܡܚܒܠܝܢ ܠܗ̇ ܠܐܪܥܐ ܘܠܝܬ ܕܡܫܟܚ ܕܩܐ̇ܡ ܩܕܡܝܗܘܢ
|
ܘܡܢ ܒܝܪ ܫܒܘܥܐ ܕܐܘܠܨܢܐ ܡܬܟܢܫܝܢ ܟܠܗܘܢ ܠܦܩܥܬܐ ܕܝܘܦܐ܆ ܡܛܠ ܕܠܬܡܢ ܡܬܟܢܫܝܢ ܟܠܗܘܢ ܗܠܝܢ ܥܡ̈ܡܐ܆ ܗܢܘܢ ܘܢܫ̈ܝܗܘܢ ܘܒܢ̈ܝܗܘܢ܆ ܘܠܬܡܢ ܒܫܕܪ ܐܠܗܐ ܥܠܝܗܘܢ ܚܕ ܡܢ ܪ̈ܒܝ ܚܝ̈ܠܘܬܐ ܕܡ̈ܠܐܟܐ ܘܚ̇ܪܒ ܠܗܘܢ ܒܚܕܐ ܫܥܬܐ. ܘܗܝܕܝܗܢ ܢܚ̇ܬ ܡ̇ܠܟܐ ܕܝܘ̈ܢܝܐ ܘܢ̇ܬܒ ܒܐܘܪܝܫܠܡ ܫܒܘܥܐ ܚܕ ܘܦܠܓܘܬ ܫܒܘܥܐ. ܒܡܢ̈ܝܢ ܥܣܪ ܫܢ̈ܝܐ ܘܦܠܓܗ܆ ܘܗܝܕܝܢ ܢܬܓܠܐ ܒܪܗ ܕܐܒܕܢܐ ܡܫܝܚܐ ܕܓܠܐ
|
-----14-------
|
ܗܢܐ ܡܬܒܛܢ ܒܟܘܪܙܝܢ ܘܡܬܝܠܕ ܒܨܝܕܢ ܘܡܡܠܟ ܒܟܦܪܢܚܘܡ. ܘܡܫܬܒܗܪܐ ܒܗ ܟܘܪܙܝܢ ܕܐܬܝܠܕ ܒܗ̇܆ ܘܒܝܬ ܨܝܕܢ ܕܐܬܪܒܝ ܒܗ̇܆ ܘܟܦܪܢܚܘܡ ܕܐܡܠܟ ܒܗ̇. ܘܡܬܠܗܕܐ ܠܬܠܬ̈ܝܗܝܢ ܝܗ̣ܒ ܡܪܢ ܘܝܐ ܒܐܘܢܓܠܝܘܢ ܕܝܠܗ ܟܕ ܐܡ̇ܪ: ܕܘܝ ܠܟܝ ܟܘܪܙܝܢ܆ ܘܝ ܠܟܝ ܒܝܬ ܨܝܕܐ. ܘܐܢܬܝ ܟܦܪܢܚܘܡ ܗ̇ܝ ܕܥܕܡܐ ܠܫܡܝܐ ܐܬܬܪܝܡܬܝ܆ ܥܕܡܐ ܠܫܝܘܠ ܬܬܬܚܬܝܢ
|
ܘܡܚܕܐ ܕܡܬܓܠܐ ܒܪܗ ܕܡܒܕܢܐ܆ ܗܝܕܝܢ ܣ̇ܠܩ ܡ̇ܠܟܐ ܕܝܘ̈ܢܝܐ ܘܩܐ̇ܡ ܥܠ ܓܓܘܠܬܐ. ܘܡܬܬܣܝܡ ܨܠܝܒܐ ܩܕܝܫܐ ܒܗ̇ܝ ܕܘܟܬܐ ܕܐܬܩܒܥ ܗܒ̇ ܟܕ ܛܥܢܗ ܠܡܫܝܚܐ
|
ܘܣܐ̇ܡ ܡ̈ܠܟܐ ܕܝܘ̈ܢܝܐ ܬܐܓܗ ܒܪܝܫܗ ܕܨܠܝܒܐ ܩܕܝܫܐ ܘܦ̇ܫܛ ܠܗܝܢ ܠܬܪܬܝܗܝܢ ܐܝܕ̈ܘܗܝ ܠܫܡܝܐ ܘܡܫܠܡ ܡܠܟܘܬܐ ܠܐܠܗܐ ܐܒܐ
|
ܡܬܥܠܐ ܨܠܝܒܐ ܩܕܝܫܐ ܗ̇ܘ ܕܐܨ ܛܠܒ ܥܠܘܗܝ ܡܫܝܚܐ ܠܫܡܝܐ ܘܟܠܝܠ ܡܠܟܘܬܐ ܥܡܗ܆ ܡܛܠ ܕܗ̣ܘ ܨܠܝܒܐ ܩܕܝܫܐ ܕܥܠܘܗܝ ܐܨܛܠܒ ܡܫܝܚܐ܆ ܚܠܦ ܦܘܪܩܢܐ ܕܟܠܗܘܢ ܒܢܝ̈ܒܫܐ ܕܡܗܝܡܢܝܢ ܒܗ ܐܨܛܠܒ܆ ܗ̇ܘ ܕܐܝܬܘܗܝ ܢܝܫܐ ܕܡܬܚܙܐ ܩܕܡ ܡܬܝܬܗ ܕܡܪܢ ܐܝܟ ܕܠܒܗܬܬܗܘܢ ܕܟܦܘܪ̈ܐ
|
ܘܫܠܡܐ ܡܠܬܐ ܕܛܘܒܢܐ ܕܘܝܕ܆ ܗ̇ܝ ܕܐܬܢܒܝ ܥܠ ܚܪܬܐ ܕܙܒ̈ܢܐ ܘܐܡ̣ܪ: ܕܟܘܫܝ ܬܫܠܡܝ ܐܝܕܐ ܠܐܠܗܐ܆ ܡܛܠ ܕܒܪܗ̇ ܕܟܘܫܬ ܒܪܬ ܦܝܠ ܡ̇ܠܟܐ ܕܟܘܫ̈ܝܐ ܗ̣ܘ ܐܝܬܘܗܝ ܐܝܢܐ ܕܡܫܠܡ ܐܝܕܐ ܠܐܠܗܐ
|
ܘܡܚܕܐ ܕܡܬܥܠܐ ܨܠܝܒܐ ܩܕܝܫܐ ܠܫܡܝܐ܆ ܘܡܫܠܡ ܢܦܫܗ ܠܒܪܘܝܗ ܡ̇ܠܟܐ ܕܝܘ̈ܢܝܐ. ܗܝܕܝܢ ܡܬܒܛܠ ܟܠ ܪܝܫ ܘܟܠ ܫܘܠܛܢ ܘܟܠ ܚܝ̈ܠܝܢ. ܘܡܚܕܐ ܡܬܓܠܐ ܒܪܗ ܕܐܒܕܢܐ܆ ܗ̇ܘ ܕܐܝܬܘܗܝ ܡܢ ܫܒܛܐ ܕܕܢ ܐܝܟ ܢܒܝܘܬܗ ܕܝܥܩܘܒ ܕܐܬܢܒܝ ܥܠܘܗܝ ܘܐܡ̣ܪ: ܕܕܢܗܘܐ ܕܢ ܚܘܝܐ ܚܪܡܢܐ ܕܪܒܝܥ ܥܠ ܐܘܪܚܐ ܕܡܘܒܠܐ ܠܡܠܟܘܬܐ ܕܫܡܝܐ
|
ܗ̇ܝܕܝܢ ܕܢܟ̇ܬ ܠܣܘܣܝܐ ܐܝܬܝܗ̇ ܡ̈ܠܐ ܕܒܐܣܟܝܡܐ ܕܙܕܝܩܘܬܐ. ܗ̇ܝܕܝܢ ܕܡܪܡܐ ܠܪ ܟܒܗ ܠܒܣܬܪܗ ܐܝܬܝܗܘܢ ܩܪ̈ܝܫܐ ܕܡܨ ܛܠܝܢ ܒܬܪ ܛܥܝܘܬܗ. ܥܩܒܐ ܕܝܢ ܫܘܠܡܐ ܕܥܠܡ̈ܐ ܘܚܪܬܐ ܕܫܢ̈ܝܐ ܡܚܘܝܐ ܠܢ. ܘܗ̇ܢܘܢ ܩܪ̈ܝܫܐ ܕܗܘܝܢ ܒܗ̇ܘ ܙܒܢܐ ܗܠܝܢ ܕܪܟܝܒܝܢ ܥܠ ܡܠܬܐ ܕܩܘܫܬܐ܆ ܕܡܡܟܟܝܢ ܘܡܫܦܠܝܢ ܒܥܡ̈ܠܐ ܕܙܕܝܩܘܬܐ܆ ܢܟ̇ܬ ܠܗܘܢ ܒܝܕ ܐܬܘ̈ܬܐ ܕܦܦܢ̈ܬܐ ܣܝܐܣ ܕܛܘܥܝܝ ܕܝܠܗ ܕܥܒ̇ܕ
|
ܘܪܗܬܝܢ ܗܢܘܢ ܒܬܪܗ ܕܡܛܥܝܢܐ܆ ܟܕ ܚܙܝܢ ܠܓܪ̈ܒܐ ܕܡܬܕܟܝܢ ܘܠܣ̈ܡܝܐ ܕܡܬܦܬܚܝܢ ܘܠܡܫܪ̈ܝܐ ܕܡܗܠܟܝܢ ܘܠܕܝܘ̈ܐ ܕܢܦܩܝܢ ܘܠܫܡܫܐ ܕܚܐ̇ܪ ܒܗ ܘܚ̇ܫܟ ܘܠܣܗܪܐ ܕܦܩ̇ܕ ܠܗ ܘܡܫܬܚܠܦ ܠܕܡܐ ܘܠܐܝ̈ܠܢܐ ܕܡܦܩܝܢ ܦܐܪ̈ܐ ܡܢ ܣܘ̈ܟܝܗܘܢ ܘܠܐܪܥܐ ܕܡܘܥܝܐ ܥܩܪ̈ܐ ܘܠܡܒ̈ܘܥܐ ܕܡ̈ܝܐ ܕܓܝܙܝܢ ܘܒܝܕ ܗܠܝܢ ܐܬܘ̈ܬܐ ܕܦܢܛܐܣܝܐ ܡܛܥܐ ܠܗܘܢ ܠܩܪ̈ܝܫܐ. ܡܛܠܗܕܐ ܐܡ̣ܪ ܕܢܟ̇ܬ ܠܣܘܣܝܐ ܒܥܩܒܗ ܟܠ ܓܝܪ ܡܘܡܐ ܕܡܬܥܒܕ ܒܦܓܪܐ ܒܝܕ ܦܪܙܠܐ ܐܘ ܒܝܕ ܝܘܟ̈ܬܬܐ ܡܕܡ ܫܘܡܬܐ ܡܬܝܕܥܐ ܒܗ܆ ܟܠ ܡܐ ܕܐܝܬܘܗܝ ܒܚ̈ܝܐ܆ ܗܟܢܐ ܐܦ ܟܠ ܚܛܘܐ ܕܡܬܥܒܕ ܒܢܦܫܐ ܢܘܪܐ ܘܬܫܢܝܩܐ ܕܠܥܠܡ ܢܛܝܪ ܠܗ̇. ܒܣܝܪܐ ܓܝܪ ܓܒܐ ܕܣܡܠܐ ܡܫܘܕܥ
|
ܘܟܕ ܒܥܝܢܐ ܕܪܘܚܐ ܚ̣ܪ ܛܘܒܢܐ ܝܥܩܘܒ ܘܚܙܝܗܝ ܠܗ̇ܘ ܐܘܠܨܢܐ ܕܗܘ̇ܐ ܒܗ̇ܘ ܙܒܢܐ܆ ܘܐܡ̣ܪ ܗܟܢܐ: ܕܠܦܘܪܩܢܨ ܣܟ̇ܝܬ ܡܪܝܡ. ܘܡܪܢ ܬܘܒ ܐܡ̣ܪ ܕܐܢ ܡܟܫܚ ܣܬܢܐ܆ ܐܦ ܠܓܒ̈ܝܐ ܡܛܥܐ
|
ܥܐ̇ܠ ܓܝܪ ܗ̣ܘ ܗܢܐ ܒܪ ܐܒܕܢܐ ܠܐܘܪܝܫܠܡ ܘܝ̇ܬܒ ܒܗܝܟܠܐ ܕܐܠܗܐ ܘܥܒ̇ܕ ܢܦܫܗ ܒܪ ܐܒܕܢܐ ܠܐܘܪܝܫܠܡ ܘܝ̇ܬܒ ܒܗܝܟܠܐ ܕܐܠܗܐ ܘܥܒ̇ܕ ܢܦܫܗ ܐܝܟ ܐܠܗܐ. ܐܝܬܘܗܝ ܓܝܪ ܗܢܐ ܒܪܐܢܫܐ ܕܚܛܝܬܐ ܡܓܫܡܐ ܡܢ ܙܪܥ ܓܒܪܐ ܘܡܬܠܝܕ ܡܢ ܡܙܘܓܬܐ ܡܢ ܫܒܛܗ ܕܕܐܢ
|
ܗܢܐ ܕܝܢ ܝܠܕܐ ܕܐܒܕܢܐ ܒܝܕ ܡܪܝܪܘܬ ܨܪܗ ܡܛܥܐ ܠܟܠ ܐܢ ܡܫܟܚ܆ ܒܝܕ ܕܥܒܝܕ ܒܝܬ ܡܥܡܪܐ ܠܟܠܗܘܢ ܕܝ̈ܘܐ ܘܟܠܗ̇ ܡܥܒܕܢܘܬܗܘܢ ܒܗ ܡܬܓܡܪܐ
|
ܘܒܡܬܝܬܗ ܕܡܪܢ ܕܡܪ ܫܡܝܐ ܡܫܬܠܡ ܠܓܝܗܢܐ ܕܢܘܪܐ ܘܠܚܫܘܟܐ ܒܪܝܐ܆ ܘܬܡܢ ܢܗܘܐ ܒܒܟܝܐ ܘܒܚܘܪܩܐ ܕܫܢ̈ܐ ܥܡ ܟܠܗܘܢ ܐܝܠܝܢ ܕܗܝܡܢܘ ܒܗ. ܘܠܢ ܕܝܢ ܢܫܘܐ ܡܪܢ ܝܫܘܥ ܡܫܝܚܐ ܠܡܠܟܘܬܐ ܕܝܠܗ ܫܡܝܢܝܬܐ ܥܡ ܟܠܗܘܢ ܥܒ̈ܕܝ ܨܒܝܢܗ. ܘܢܣܩ ܬܫܒܘܚܬܐ ܘܐܝܩܪܐ ܘܣܓܕܬܐ ܘܪܘܡܪܡܐ܆ ܗܫܐ ܘܒܟܠܙܒܢ ܠܥܠܡܥܠܡܝܢ ܐܡܝܢ
|
Subsets and Splits
No community queries yet
The top public SQL queries from the community will appear here once available.